**Együttműködési megállapodás**

Iktatási szám: …………../……………..

EGYÜTTMŰKÖDÉSI MEGÁLLAPODÁS

AZ ISKOLAI KÖZÖSSÉGI SZOLGÁLAT

KÖZÖS LEBONYOLÍTÁSÁRÓL

 amelyet egyrészről iskola: székhely: képviselő: OM-azonosító:

a továbbiakban: **Iskola**

másrészről név: Óbudai Egyetem

székhely: 1034 Budapest, Bécsi út 96/B képviselő: Prof. Dr. Kovács Levente, rektor intézményi azonosító: FI12904 adószám: 19308760-2-41

a továbbiakban**: Szervezet**

a továbbiakban együttesen: **Felek**

kötöttek a mai napon, az alábbi feltételekkel:

**1. A megállapodás előzményei, körülményei, célja:**

A Nemzeti köznevelésről szóló 2011. évi CXC törvényben foglaltaknak megfelelően az iskolai közösségi szolgálat megszervezésében a Felek az e megállapodásban rögzítettek alapján együttműködnek. A Felek kölcsönösen törekednek arra, hogy az érintett tanulók teljesíteni tudják az 50 órás kötelezettségüket.

**2. Az Iskola kötelezettségei, vállalásai:**

(\* hol, mikor, milyen időközönként, hány tanulót irányít a Szervezethez, mikor és milyen formában szervezi meg a tanulók felkészítését, majd a program zárását stb.)

1. tájékoztatja a tanulókat a fogadó szervezet által biztosított lehetőségekről,
2. tájékoztatja a szülőt a gyermeke által végzendő tevekénységekről, a teljesítés időpontjáról és időtartamáról a fogadó szervezettől kapott előzetes tájékoztatás alapján,
3. szervezi és koordinálja a tanulók jelentkezését a fogadó szervezetnél történő közösségi szolgálatra,
4. pedagógiai célú felkészítő és záró foglalkozásokat tart a diákok számára,
5. a diák által kötelezően vezetett Közösségi Szolgálati Napló bejegyzései alapján igazolást állít ki a közösségi szolgálat teljesítéséről.

**3. A Szervezet kötelezettségei, vállalásai:**

A Szervezet a lehetőségeknek megfelelően fogad tanulókat közösségi szolgálatra, amelyről időben értesíti az iskolát. A tanulók közösségi szolgálaton eltöltött óráinak számát igazolja, kapcsolatot tart a küldő intézmény kapcsolattartójával.

Továbbá:

1. A fogadó szervezet köteles biztosítani:
	1. az egészséget nem veszélyeztető és biztonságos tevékenységhez szükséges feltételeket, b) ha szükséges, pihenőidőt,
	2. a közösségi szolgálattal összefüggő tevékenység ellátásához szükséges tájékoztatást és irányítást, az ismeretek megszerzését,
	3. a tizennyolcadik életévét be nem töltött tanuló, illetve a korlátozottan cselekvőképes nagykorú tanuló esetén a közösségi szolgálati tevékenység folyamatos, szakszerű felügyeletét.
2. A fogadó Szervezet gondoskodik a közösségi szolgálati tevékenység ellátása érdekében szükséges utazásról, szállításról a telephelyek között. Szállás biztosításáról a fogadó Szervezet szabad kapacitása esetén gondoskodhat, ha az Iskola legalább 30 nappal a tanuló közösségi szolgálati tevékenységének megkezdése előtt külön megállapodást köt a fogadó Szervezettel.
3. Ha az utasítás végrehajtása kárt idézhet elő, a tanuló köteles erre az utasítást adó figyelmét felhívni. A tanuló nem felel az általa okozott kárért, amennyiben figyelemfelhívási kötelezettségének eleget tett.
4. A tanuló által a közösségi szolgálat során végzett tevékenységgel összefüggésben harmadik személynek okozott kárért a fogadó szervezet felel. Amennyiben a kárt a tanulónak felróható magatartás okozta, − a jelen szerződésben eltérő rendelkezés hiányában − a fogadó szervezet a tanulótól követelheti kárának megtérítését.
5. Amennyiben a tanuló bizonyítja, hogy:
	1. a testi sérüléséből, illetve egészségkárosodásából eredő kára,
	2. a tulajdonában vagy használatában álló, a közösségi szolgálattal összefüggésben végzett tevékenység ellátásához szükséges dologban a közösségi szolgálati tevékenység végzésének helyén keletkező kára a Szervezettől kapott utasítással összefüggésben következett be, a fogadó szervezet akkor mentesül a felelősség alól, ha bizonyítja, hogy a kárt működési körén kívül eső elháríthatatlan ok vagy kizárólag a tanuló elháríthatatlan magatartása okozta. A fogadó Szervezetnek nem kell megtérítenie a kárnak azt a részét, amely a tanulónak felróható magatartásából származott.
6. A Felek tudomásul veszik, hogy mindkét Fél jogosult jelen megállapodás tárgyában történő együttműködésüket saját elektronikus felületein megjeleníteni.

# 4. Az Iskola részéről a program felelőse és kapcsolattartója

Név:

Telefonszám:

Elérhetőségei:

A Felek megállapodnak, hogy a Szervezet az Iskola kapcsolattartója felé a GDPR 14. cikk (1)-(2) bekezdés szerint fennálló tájékoztatási kötelezettségét akként teljesíti, hogy az Iskola a Szervezet [http://uniobuda.hu/adatvedelem](http://uni-obuda.hu/adatvedelem) oldalon található, kapcsolattartói és képviselői személyes adatok kezelésére vonatkozó adatkezelési tájékoztatóját a saját foglalkoztatottjával a szerződés megkötését követően haladéktalanul megismerteti. Az Iskola ezen kötelezettsége elmulasztásából eredő valamennyi következményért korlátlanul felel a Szervezet és harmadik személyek felé.

# 5. A Szervezet részéről a program felelőse és kapcsolattartója

Név: Beleznay Tamás, ügyvivő szakértő

Elérhetőségei: kozossegi\_szolgalat@uni-obuda.hu

5.1 A mentor neve, feladatköre és elérhetőségei a diák által választott program mellett az Óbudai Egyetem honlapján vannak feltüntetve: https://uni-obuda.hu/kozossegi-szolgalat/

# 6. A program ütemezése

A program ütemezését a felek együttesen végzik el, lehetőség szerint egy félévre előre. Az Iskola a szülőket, az osztályfőnököket értesíti a programtervezetről. A programra jelentkező tanuló Jelentkezési lapot tölt ki, amelyet a szülő/gondviselő is aláír.

**7.** **A program megvalósulása során felmerülő módosítási kérelmek bírálatának menete**

A Felek a jelen megállapodásban megfogalmazottak módosítására irányuló jelzését követően − indokolt esetben – a módosítás tervezetét elkészítik. A szerződésmódosítást aláírásukkal hagyják jóvá.

# 8. A Felek elállási, felmondási joga

8.1. A Felek a jelen megállapodástól való elállásra vagy a megállapodás azonnali hatályú felmondására jogosultak, ha:

— a jelen megállapodásban a megvalósításra meghatározott kezdő időponttól számított három héten belül a tevékenység nem kezdődik meg, vagy a Felek a nekik felróható okból nem kezdeményezik, és a késedelem okáról ezen idő alatt írásban sem mentik ki, vagy

|  |  |
| --- | --- |
| —  | olyan körülmény merült fel vagy jut a Felek tudomására, amely alapján a program teljesülése kétségessé válik, vagy más irányt vet, vagy  |
| —  | a jelen megállapodásban meghatározott feladat megvalósítása meghiúsul, tartós akadályba ütközik, vagy a jelen megállapodásban foglalt ütemezéshez képest jelentős késedelmet szenved, vagy  |
| —  | a Felek valamelyike a neki felróható okból megszegi a jelen megállapodásból, illetve az azzal  |

kapcsolatos jogszabályokból eredő kötelezettségeit, így különösen nem tesz eleget kötelezettségének, és ennek következtében a jelen megállapodásban meghatározott feladat szabályszerű megvalósítását nem lehet nyomon követni.

8.2. A Felek rögzítik továbbá, hogy a jelen megállapodással összefüggő adatok nem minősülnek üzleti titoknak, nem tarthatóak vissza üzleti titokra hivatkozással, amennyiben azok megismerését vagy nyilvánosságra hozatalát közérdekből elrendelik.

8.3. A Felek a jelen megállapodásból eredő esetleges jogvitákat elsősorban tárgyalásos úton kötelesek rendezni.

8.4. A jelen megállapodásban nem vagy nem kellő részletességgel szabályozott kérdések tekintetében a magyar jog szabályai – elsősorban a Polgári törvénykönyv – az irányadók.

A felek a jelen, 3 oldalból álló megállapodást elolvasták, megértették, és mint akaratukkal mindenben megegyezőt, jóváhagyólag írták alá.

A jelen megállapodás 4 darab eredeti, egymással teljes egészében megegyező példányban készült, amelyből 1 darab az Iskolánál, 3 darab a Szervezetnél marad.

Kelt…………………………………………,

…………………………………………. …………………………………………..

#  Iskola Szervezet

Prof. Dr. Kovács Levente rektor